سم حيواني

سم حيواني (Venom) ولا زوطوكسين (Zootoxin) هو واحد النوع من الطوكسينات لي كايتطلق من شي حيوان و كايتسيفط ب شكل اكتيڤ ل شي جرحة من شي عضة، لدغة، تكّة، ولا شي فعلة مشابهة. الطوكسين كايتسيفط من واحد لاپاراي د السم مطّورة ب شكل خاص، بحال النياب ولا الشوكات، ف واحد لعملية كاتسمى التسمام لحيواني. السم لحيواني كايكون مفرّز دايماّ على السم (Poison)، لي هو طوكسين كايتسيفط ب شكل سلبي منين كايتهضم، كايتشم، ولا كايتمص من الجلدة، و الطوكسونوجين (toxungen) لي كايدوز ب شكل ايجابي ل السورفاص لبرّاوية د حيوان خر على طريق واحد لميكانيزم فيزيكي ديال التسيفيط. السم لحيواني تطوور ف لبيئات لرضيين و لبحريين ف واحد التشكيلة عريضة من لحيوانات: لمفتارسين و لفرايس، و السلسوليات و اللاسلسوليات كاملين بيهم. السم لحيواني كايقتل على طريق لاكسيو ديال ربعة د لكلاصات كبار ديال الطوكسين علاقل، لي هوما الطوكسينات النخريين، الطوكسينات لخلويين لي كايقتلو لخلايا؛ الطوكسينات لعصبيين، لي كاياترو على السيسطيمات لعصبيين؛ لميوطوكسينات لي كايهلكو لعضلات؛ و الطوكسينات الدمّيين (haemotoxins)، لي كايشوشو تختار الدم. لحيوانات لمسمومين كايسببو عشرالافات ديال لموت لبنادمي كل عام. السموم لحيوانيين ف لغالب كايكونو تخليطة ديال الطوكسينات من نواع مبدلين. الطوكسينات لي من السم لحيواني كايتخدّمو ف مداوية د ساس عريض ديال لحالات الطبيين بحال، الطرومبوز (تختار الدم)، حريݣ لمفاصل، و شي كونصيرات. الديراسات ف لڤينوميكس (venomics) كايقلّبو على التخدام لمحتامل د طوكسينات السم على قبل شلا حالات مرضيين خرين. التطوور. تخدام السم لحيواني لي كاين ف تنويعة عريضة ديال الطاكسونات هو ايكزومپل على التطوور التقاربي. من الصعيب يتستنتج ب شكل ايكزاكط كيفاش هاد لمزيّة ولات مفرّقة ب شكل شديد و تنوّعات. لفاميلات لمولتيجينيين لي كايشيفريو الطوكسينات د لحيوان لمسموم كايتعزلو ب شكل اكتيڤ، هادشي لي كايخلق طوكسينات منوعين كتر ب وضايف خاصين. السموم لحيوانيين كايتاضاپطاو معا لبيئة و لڤيكتيمات دياولهم، و تطوورو باش يكون عندهم مفعولية ماكسيموم على شي فريسة فلانية د شي لمفتارس (ب الضبط لمجاري لايونيين ف الداخل د لفريسة). ف اللخر، السموم لحيوانيين ولاو مختصين ل الريجيم السطونضار د شي حيوان. لميكانيزمات. السموم لحيوانيين كايسببو التاتيرات لبيولوجيين دياولهم ب شلا طوكسينات لي فيهم؛ شي سموم كايكونو تخليطة معقدة د الطوكسينات من نواع مبدلين. لكلاصات لكبار د الطوكسين ف السموم كايجمعو: الطوكسينات النخريين (necrotoxins)، لي كايسببو النخير (لموت) ل لخلايا لي كايقيصوهم. السموم د اللفاعي و النحل فيه لفوصفوليپاز (phospholipases)؛ سموم اللفعات حتى هوما ديما فيهم لپروطيازات السيرين لي بحال الطريپسين (trypsin). الطوكسينات لعصبيين (neurotoxins)، لي كايقيصو ف الساس السيسطيمات لعصبيين د لحيوانات، بحال طوكسينات مجاري لايون. هاد لكلاص كاتصاب ف بزاف د الطاكسونات لمسمومين، كيف لمامبات، رتيلات لهجالة لكحلة، لعݣارب، قنادل لبحر لمكعبين، لغلال لمخروطي، مياويات الرجلين، و الروطالات زرقات لحلاقي. لميوطوكسينات (Myotoxins)، لي كايهلكو لعضلات ب لملاصقة معا شي ريسيپطور. هاد لپيپتيدات الصغار و الساسيين كايتلقاو ف لحنوشا (بحال اللفاعي لخشخاشين) و ف سموم الزرموميات. الطوكسينات لخلويين (Cytotoxins)، لي كايقتلو لخلايا د لفرد و كايتصابو ف طوكسين نحل لعسل (apitoxin) و السم لحيواني د رتيلات لهجالة لكحلة. لمادى الطاكسونومي. السم لحيواني موزع ب شكل عريض طاكسونومياّ، كايتلقى ف السلسوليات و اللاسلسوليات ب جوج، ف لحيوانات لمائيين و لرضيين، و ف لمفتارسين و لفرايس. لݣروپات لكبار د لحيوانات لمسمومين موصوفين لتحت. مفصليات الرجلين. مفصليات الرجلين لمسمومين منهم الرتيل، لي كايخدّمو النياب لي ف لكلّاب لݣرني (chelicerae) ديالهم باش يحݣنو السم، و مياويات الرجلين، لي كايخدّمو رجلين لپانس (forcipules) دياولهم –رجلين معدلين – باش يسيفطو السم، ف لوقيتة لي لعݣارب و لحشرات التّاكين كايحݣنو السم ب تكّة/قرصة (Sting). عند النحل و الرزوزي، التكّاكة (stinger) هي واحد لحطّاط د لبيض معدل (جهاز حطان لبيض-ovipositor). عند رزوزية لورݣ لمضلمة (Polistes fuscatus)، النتوا كاتطلق دايماً واحد السم لي فيه واحد لفيرومون جنسي لي كايدخّل سلوك التيصال لجنسي عند الدكور. عند الرزوزيات بحال رزوزية لورݣ لغينية (Polistes exclamans)، السم كايتخدّم كا فيرومون الارم، لي كاينسّق واحد الستيجابة من لعش و كايجدب الرزوزيات لقراب باش يهجم على لمفتارس. ف شي نواع، بحال پاريشنوݣاسطر سطرياطولا (Parischnogaster striatula)، السم كايطّبّق على ݣاع لكسدة ب صيفتو حماية اونتيميكروبية. بزاف ديال ليرقات (caterpillars) عندهم غدد د السم دفاعيين لي مرافقين معا واحد زغيّبات مختصين على لكسدة كايعيّطو ليهم الزغب لحرّاݣ (urticating hair) (كايكون حتى ف النبات). هاد السموم ف لعادة بزز باش كايجيبو لحکة، و لايني هادوك السموم لي ف عت اللونوميا يمكن ليهم يكونو قتالين ل بنادم. النحل كايركب و يوضف واحد السم حمضي (سم نحل لعسل) باش يدافع لع لخليّات و خزاين لماكلة نتاوعهم، ف لوقيتة لي الرزوزي كايخدّمو واحد السم مبدل باش يشللو لفرايس، باش فرايسهم يبقاو حيين على قبل توفير بيوت لماكلة ل صغارهم. تخدام السم لحيواني مفرق ب شكل كتر من هاد لايكزومپلات؛ شلا حشرات خرين، بحال لبق لحقيقي و شلا نمل، حتى هوما كايخدّمو السم. النوع د النمل پوليراتشيس ديڤيس (Polyrhachis dives) كايخدّم السم ب شكل موضعي على قبل التعقام د لممرضات (pathogens). لاسلسوليات لخرين. كاينين لاسلسوليات مسمومين ف بزاف د لفيلومات، منهم قنادل لبحر كيف قنادل لبحر لمكعبين لي خطيرين، راجل لݣيرة لبرطقيزي (Portuguese man-of-war) (سيفونوفور) و بلعمانات لبحر من بينات اللساعات (Cnidaria)، قنافد لبحر من بينات مشوكات الجلدة، و لغلال لمخروطي و راسيات الرجلين بحال الروطال من بينات الرخويات. السلسوليات. لحوت. السم كايتلقى ف 200 حوتة غضروفية تقريباً، منهم الرايات لقرّاصين، لقروصا، و لخرّافيات (chimaeras)؛ السنّورات (جوايه 1000 نوع مسموم)؛ و 11 تقسيمة ديال لحوتات مشوكات زعانف (Acanthomorpha)، لي فيهم عݣارب لبحر (كتر من 300 نوع)، حوتات لحجر (كتر من 80 نوع)، حوتات لعݣرب د ݣورنرد، بو مليسات، السيݣانات، حوتات الجرّاح، شي حوتات ڤيلوريين، شي حوتات علجوميين، خطافيات لمرجان، لحوتات لڤيلوريين لحومر، وكالات لبراز، حوتات الصخر، عݣارب لبحر د لما لغارق، حوتات الرزوزي، الطرخينات، و حضايات النجوم. لبرمائيات. شي سالاماندرات يمكن ليهم يخرّجو ضلوعا ماضيين ب قماقم مسمومين. جوج نواع د الجران ف لبرازيل عندهم شوك ݣليول ف جيهة التاج د جماجمهم لي، ف لوقيتة د لكونطاكط، كايسيفط سم ل السيبلات نتاوعهم. الزواحف. شي 450 نوع د لحنش كايكون مسموم. سم لحنش كايخرج من غدد تحت لعين (غدد لفك التحتاني) و كايتسيفط ل السيبلة من نياب نبوبيين ولا فيهم مجاري. سموم لحناش فيهم تشكيلة ديال طوكسينات لپيپتيد، بحال لپروطيازات (proteases)، لي كايهيدروليزيو (كايفسّخو ب شكل مائي) الربطات لپروتينيين د لپيپتيد؛ النوكليازات (nucleases)، لي كايهيدروليزيو الربطات د لفوصفور جاوجي لايسطير (phosphodiester) ديال لاديئين؛ و الطوكسينات لعصبيين، لي كايعكّلو طليق السينيالات ف السيسطيم لعصبي. سم لحنش كايدير اعراض بحال التقصاح، النفيخ، نخير النسيج، طونسيو هابطة، تقباطات عضليين (convulsions)، النزيف (كايتبدل على حساب النوع د لحنش)، التشلال التنفوسي، فشلان لكبدة، لكوما، و لموت. سم لحنش يقدر يكون تاصل ب النسيخ د الجينات (duplication of genes) لي ديجا تخصّلو ف لغدد الدفاليين ديال الجدود. السم لحيواني كايتصاب ف شي زواحف خرين بحال الزرمومية لمعققة لميكسيكية، وحش لهيلا، و ف شي زرموميات د لورل، بحال دراݣو لكوموضو. السپيكطروميطري د لماص ورات بلي التخليطة د لپروتينات لحاضرين ف سمهم، معقدة كيف ما التخليطة د لپروتينات لملقيين ف سم لحنش. شي زرموميات عندهم واحد لغدة سمية، كايشكلو واحد التقسيمة فتيراضية، حمالات السم (Toxicofera)، لي فيها التنيضيمات حنشيات و ايݣوانيات و لفاميلات ورليات، بدغيات، و مسماريات الجلدة. لبزوليات. يوتشامبيرسيا (Euchambersia)، واحد لݣنس منقارض ديال وحشيات الراس (therocephalians)، تفتارض بلي كان عندو غدد د السم ملاصقين معا نيابو. شوية د النواع د لبزوليات لعايشين كايكونو مسمومين، منهم مشقوق السنّة، الزبّابات، الطوپين لاوروپي، سحات الليل مصاصين الدم، دكور خلد لما، و اللوريسات التقال. الزبابات عندهم دفال مسموم و ف لغالب طوورو مزيّاتهم ب شكل كايتشابه معا لحناش. لحضور ديال مهامز كعبيين بحال هادوك لي عند خلد لما ف بزاف ديال لݣروپات د شباه لبزوليات اللاوحشيين كايلمّح بلي السم كان واحد لخصلة سلفية بينات لبزوليات. الديراسات لمشددين على خلدان لما بيّنات بلي الطوكسين ديالهم تصايب ب شكل لولاني من واحد النسيخ د الجينات، بلحق الضونيات وراو دليل بلي التطوور لي تزاد د سم خلد لما ماكايعولش بزاف على النسيخ د الجينات كيف ما كان كايتشاف. لغدد لعرقيين لمعدلين هوما لي تطوورو ل غدد السم د خلد لما. وخا توكّد بلي سم الزواحف و خلد لما تطوور ب شكل مستاقل، كايتشاف بلي شي قلدات پروتينييم فلانيين لي كايتخيّرو باش يطّوورو ل موليكولات طوكسيك. هادشي كايعطي دليل كتر علاش السم ولّى واحد لمزيّة متجانسة و علاش حيوانات مبدلين ب زايد تطوورو ب شكل تقاربي. السم و بنادم. التسمام لحيواني (Envenomation) ودّى ل 57، 000 موتة ف 2013، هادشي قل من 1990 لي كان فيها 76، 000 موتة. السموم لحيوانيين، كايتصابو ف كتر من 173، 000 نوع، و عندهم حتيمال باش يداويو ساس عريض من لمرضات، تقلّب فيهم ف كتر من 5، 000 ورقة علمية. ف الطب، پروتينات سم لحنش تخدّمو ف مداوية حالات مرضيين منهم الطرومبوز (thrombosis)، حريݣ لمفاصل (arthritis)، و شي كونصيرات. السم د وحش لهيلا فيه لايكزيناتيد (exenatide)، لي كايتخدّم ف مداوية النوع 2 د سكّار. السولينوپسينات (Solenopsins) لي كايتخرّجو من السم د نمل لعافية بيّن التطباقات دياولو لبيوطبيين، لي كايتفاوتو من مداوية لكونصير ل الصدفية (psoriasis). واحد لفرع د الصيونص، لڤينوميكس (الديراسات على السم لحيواني)، تدار ليه الساس على قبل ديراسة لپروتينات لمرافقين ب السم لحيواني و كيفاش لعناصر لفرديين د السم يمكن ليهم يتخدّمو على ود غراضات صيدليين. لمقاومة. السم لحيواني كايتخدّم كا سلاح غدائي من بزاف د نواع لمفتارسين. التطوور لمرافق بينات لمفتارسين و لفرايس هو لقوة الدافعة د مقاومة السم، لي تطوور شلا خطرات على طول مملاكة لحيوان. التطوور لمرافق بينات لمفتارسين لمسمومين و لفرايس لي مقاومين السم توصف ب صيفتو سباق التسلاح لكيماوي. لفردات مفتارس/فريسة تشافو بلي تطوورو ب شكل مرافق على طول پيريوضات طوال د لوقت. ماحد لمفتارس كايستاغل لفراد لمحسوسين، لفراد الناجيين كايكونو كايقتاصرو على هادوك لي قادرين يتفاداو لفريس. لمقاومة عادةً كاتزاد معا لوقت مادام لمفتارس كايولي ب شكل متزايد ماقادرش يجيب لفريسة لمقاومة. التكلفة د تطوير شي مقاومة د السم كاتكون زايدة ل لمفتارس و لفريسة ب جوج. لخلاص على قبل التكلفة د لمقاومة لفيزيولوجية هو واحد لفرصة زايدة على قبل النجو د لفريسة، و لكن كايخلّي لمفتارسين يتوسعو ل نيشات غدائيين قل ف التخدام. كبور لرض لكاليفورني عندو نسبات كايتنوعو د مقاومة السم ديال اللفعى الصرصارة الشمالية د لمهدن. لمقاومة كاتشمل تقمام الطوكسينات و كاتعول على النسمة. منين كاتكون نسمة اللفعى الصرصارة كتف، لمقاومة د لكبور كاتكون زيْد. اللفاعي الصرصارين ستاجبو ب شكل لوكال ب زيادة مفعولية سمهم. حناش لملك د لامريكتين كايكونو عصايريين كايفرسو شلا حناش مسمومين. هوما طورو مقاومة لي ماكاتبدلش معا لعمر ولا التعراض. هوما مانعين ضد سموم لحناش لي فبيئة كل واحد فيهم، بحال نحاسيات الراس، قطنيات لفم، و اللفعات الصرصارات الشمال امريكيين، بلحق ماشي السم د، متلاً، بو سكات لملك ولا لمامبات لكحلات. من بين لحيوانات لبحريين، النون (لانݣيلة/eels) كاتكون عندهم مقاومة ضد سم حناش لبحر، لي فيه تخليطات معقدين د الطوكسينات لعصبيين، لميوطوكسينات، الطوكسينات لكلويين، لي كايتنوعو على حساب النوع. لانݣيلات ب الضبط عندهم مقاومة ضد سم حناش لبحر لي مختصين ف لماكلة عليهم، هادشي لي كايلمّح ل التطوور لمرافق؛ لحوت لي ماشي من لفرايس عندهم مقاومة قليلة ضد سم حنش لبحر. حوتات لكلون كايعيشو بينات ل مجسات د بلعمان لبحر لمسمومين (واحد لمكافلة ملزومة ل لحوتة)، و عندهم مقاومة ضد سمهم. غير 10 د نواع لمعروفين من بلعمان لبحر كايكون مضيّفين ل حوتات لكلون و غير شي فردات من بلعمان لبحر و حوتات لكلون لي كايكونو متناسقين. ݣاع بلعمانات لبحر كايخرّجو سموم مسيفطين من كياس لمفاويين مخويين و افرازات خنونيين. الطوكسينات مركبين من لپيپتيدات و لپروتينات. هوما كايتخدّمو باش يجدبو لفرايس و باش يردعو لمفتارسين ب تسباب التقصاح، خسران التنساق لعضلي، و هليك النسيج. حوتات لكلون عندهم واحد لخنونة كاتحامي لي كاتخدْم كا كاموفلاج كيماوي ولا تقليد ماكروموليكي هادشي لي كايخلّي لكياس اللمفاويين لمخويين و بلعمانات لبحر مايعرفوهومش. حوتات لكلون يقدرو يكيّفو خنونتهم باش تولي تشبه ل ديك د شي نوع خاص ديال بلعمان لبحر.